

**ADMINISTRAȚIA COMERCIALĂ SECTOR 6**

NUMĂR DE TELEFON: +40 0213161297

ADRESĂ POȘTALĂ: ȘOS. VIRTUȚII NR.148, ET.1,

SECTOR 6 BUCUREȘTI

E-MAIL: contact@acs6.ro

WWW.ACS6.RO

**CAIET DE SARCINI**

**CAPITOLUL I. INFORMAŢII GENERALE**

**Art.1.1. Obiectul licitaţiei publice**

 Obiectul licitaţiei publice îl constituie atribuirea unui loc pentru comercializare pomi de crăciun în suprafaţă de cu datele prevăzute în ANEXA 2.

**Art.1.2. Tipul licitaţiei**

 Pentru atribuirea unui loc pentru comercializare pomi de crăciun se organizează licitaţie publică cu strigare.

**Licitaţia publică CU STRIGARE** presupune prezenţa simultană a tuturor ofertanţilor, faţă în faţă, şi formularea ofertelor de către aceştia cu respectarea pasului de licitaţie prevăzut în caietul de sarcini. La sfârşitul fiecărei licitaţii, comisia de licitaţie constată care a fost oferta cea mai mare şi declară câştigător pe cel care a formulat această ofertă.

**Art.1.3. Organizatorul licitaţiei**

 Administrația Comercială sector 6 sediul în Bucureşti, şos. Virtuţii, nr. 148, sctor 6, Bucureşti, email: contact@acs6.ro, telefon 021.316.12.98, fax 021.316.12.99, Cod de Înregistrare Fiscală RO 44801922, având contul Nr. RO70TREZ70621G335000XXXX - deschis la Trezoreria Sector 6, reprezentată prin Director General –Alexandra CRĂCIUN

**Art.1.4. Tipul şi durata contractului**

 Atribuirea *locului de comercializare pomi de crăciun* se finalizează cu încheierea **Avizului Comercial pentru Comercializare Produse de Sezon** **– POMI DE CRĂCIUN- BRAZI.**

 Durata **Avizului Comercial pentru Comercializare Produse de Sezon** va fi de **18 zile,** respectiv de la **08.12.2022** până la **25.12.2022.**

**CAPITOLUL II. CONDIŢII DE PARTICIPARE LA LICITAŢIE**

**Art.2.1.**  **La licitaţie pot participa persoane fizice si juridice, autorizate în condiţiile legii.**

 **O persoană poate depune oferta (documentaţia de participare) şi licita pentru maxim 2 locații** *loc de comercializare pomi de crăciun*

**Art.2.2.** Caietului de sarcini este disponibil în mod gratuit pe site-ul Administraţiei Comerciale Sector 6 cât şi la sediul instrituției.

**Art.2.3**. Pentru participarea la licitaţie nu se percepe garanţie de participare.

**Art.2.4.** Nu pot participa la licitaţie persoanele juridice care înregistrează debite către Administraţia Comercială Sector 6 sau au pe rolul instanţelor judecatoreşti litigii cu Administraţia Comercială Sector 6 sau se află în reorganizare judiciară, faliment sau afacerile îi sunt controlate de judecătorul sindic si nici comercianţii care nu acceptă condiţiile speciale impuse prin fişa tehnică .

**Art. 2.5.** Nu pot pot participa la licitație persoanele juridice care în trecut au participat la licitații ale Administrației Comerciale sect. 6 și au refuzat plata sau întocmirea avizelor ca urmare a adjudecării unuia sau a mai multor locuri de comercializare în condițiile art. **6.4.**

**CAPITOLUL III. CRITERIUL DE ATRIBUIRE. PREŢUL DE PORNIRE ŞI PASUL DE LICITAȚIE**

**Art.3.1.** Preţul de pornire, modul de stabilire al acestuia şi pasul sunt precizate în Fişa tehnică - Anexa 1 la prezentul caiet de sarcini (prețul de pornire fiind calculat la taxa de ocupare domeniu public stabilit prin H.C.G.M.B. nr. 105/27.04.2021).

**Art.3.2.** Se va desemna câştigatoar candidatul care oferă suma cea mai mare pentru *locul de comercializare pomi de crăciun* licitat.

**CAPITOLUL IV. CALIFICAREA OFERTELOR**

**Art.4.1.** Pentru ca o societate comercială să participe la licitaţie este necesar:

1. Să studieze prezentul caietul de sarcini care este disponibil în mod gratuit.
2. Sa depună documentaţia de partcipare la licitaţie care conţine următoarele documente în copie certificată pentru pentru conformitate, cu excepţia celor marcate cu “*în original*”:
3. actul constitutiv al societaţii
4. actele adiţionale la actul constitutiv
5. certificatul de înmatriculare
6. certificat constatator detaliat sau “*Informaţii extinse*” (care se obţin online) de la Oficiul Registrului Comerţului cu date de identificare ale societaţii (sediu, administrator, asociat/acţionar, puncta de lucru, etc;
7. copie B.I./C.I. al reprezentantului ofertantului
8. ***Formularul F1***. din Anexa nr. 4- Scrisoarea de înaintare- *în original*
9. ***Formularul F2***. din Anexa nr. 4 - Fişa ofertantului- care este în fapt un centralizator al tuturor documentelor ce depune - *în original.*
10. ***Formularul F3***. din Anexa nr. 4-declaraţie ca nu are litigii că nu se află în insovenţă si că afacerile nu ii sunt administrate de judecătorul sindic şi că acceptă toate condiţiile din Anexa nr. 1 - *în original;*
11. în cazul în care societatea este reprezentată la licitaţie de o altă persoană decât administratorul acesteia acea persoană trebuie să prezinte delegaţie sau împuternicire semnată şi ştampilată de administrator- *în original.*

**Art.4.2.** Toate documentele precizate la art. 4.1 se vor depune la registratura Administraţiei Comercială Sector 6 până la data şi ora specificată, respectiv cel mai târziu în data de **07.12.2022, orele 12:00.**

**Art.4.3.** Comisia de licitaţie va analiza existenţa documentelor solicitate şi va declara descalificati candidaţii care nu au depus toate documentele de calificare prevazute în caietul de sarcini sau acestea nu sunt conforme.

**CAPITOLUL V. DESFĂŞURAREA LICITAŢIEI**

**Art.5.1.** La licitaţia din data de **07.12.2022** vor fi acceptaţi să participe doar ofertanţii care au fost declaraţi calificaţi de comisia de licitaţie după identificarea existenţei documentelor solicitate la art. 4.1. sau care nu se află în situația prev. de art. 2.5.

**Art.5.2**. În cazul în care la licitaţie nu se prezintă cel puţin doi ofertanţi, licitaţia se ţine totuşi cu singurul ofertant în cazul în care aceasta înţelege să ofere o sumă care să fie mai mare decât suma minimă de la care porneşte licitaţia şi pe deasupra să ofere cel puţin suma care să constituie contravaloarea a doi paşi de licitaţie stabiliţi conf. Anexei 1.

**Art.5.3.** În cazul în care există o singură ofertă calificată dar ofertantul nu inţelege să oferteze conf. art. 5.2 licitaţia se va anula.

**Art.5.4.** Licitaţia va începe cu identificarea ofertanţilor care oferă preţul de pornire stabilit în Anexa 1 la prezentele instrucţiuni şi se va consemna acest lucru în procesul – verbal .

**Art.5.5.** După această operaţiune urmează mărirea ofertei cu pasul stabilit în anexa 1 . Licitaţia continuă până când în cursă râmăne un singur ofertant care oferă cea mai mare sumă pentru atribuirea *locului de comercializare pomi de crăciun licitat*.

**CAPITOLUL VI. ADJUDECAREA ŞI SEMNAREA CONTRACTULUI**

**Art.6.1.** Comisia de licitaţie declară câştigător candidatul care a ofertat cel mai mare sumă ( la care se adaugă TVA) pentru atribuirea *locului de comercializare pomi de crăciun*.

**Art.6.2.** **Avizului Comercial pentru Comercializare Produse de Sezon** – **POMI DE CRĂCIUN** se va încheia până la data de **08.12.2022** orele **10:00.**

**Art.6.3.** Draft-ul **Avizului Comercial pentru Comercializare Produse de Sezon** – **POMI DE CRĂCIUN** este prevăzut la Anexa 3 la prezentul caiet de sarcini.

**Art.6.4.** În cazul că ofertantul refuză să semneze **Avizului Comercial pentru Comercializare Produse de Sezon** – **POMI DE CRĂCIUN**, va fi calificat ofertantul clasat pe locul doi, în cazul ca se poate face o departajare a ofertanţilor de pe acest loc. În cazul în care şi ofertantul clasat pe locul al doilea refuză să semneze avizul comercial, locul de comercializare produse de sezon va fi adjudecat de ofertantul clasat pe locul al treilea, s.a.m.d.

Prezenta documentaţie conţine următoarele anexe:

* Anexa nr. 1 - Fişa tehnică
* Anexa nr. 2 - Planul de identificare a locului de comercializare pomi

 de crăciun

* Anexa nr. 3 - Draft-ul **Avizului Comercial pentru Comercializare Produse**

 **de Sezon** – **POMI DE CRĂCIUN**

* Anexa nr. 4 - FORMULARE:

**F1** Scrisoarea de înaintare

**F2** Fişa ofeRTANTULUI- FORMULAR F1

**F3** Declaraţie

**f4** Împuternicire